pythainlp/thai-wiki-dataset-v4 huggingface dataset:
อักขรวิธี

อักขรวิธี หมายถึงวิธีการเขียนและการใช้ระบบการเขียนของภาษาหนึ่ง ๆ ให้ถูกต้อง (ภาษาหนึ่ง ๆ อาจมีระบบการเขียนมากกว่าหนึ่งแบบก็ได้ เช่นภาษาเคิร์ด) อักขรวิธีเป็นสิ่งที่นิยามหรืออธิบายถึงกลุ่มของสัญลักษณ์ที่ใช้ (คืออักษรหรือเครื่องหมายเสริมอักษรเป็นต้น) และกฎเกณฑ์ที่ว่าจะเรียบเรียงสัญลักษณ์เหล่านั้นอย่างไร กฎเกณฑ์เหล่านั้นอาจมีเรื่องของเครื่องหมายวรรคตอน การสะกดคำ และการขึ้นต้นอักษรตัวใหญ่เข้ามาประกอบด้วย ซึ่งแตกต่างกันออกไปในแต่ละภาษา บุคคลทั่วไปมักเข้าใจว่าอักขรวิธีเป็นเรื่องของการสะกดคำเพียงอย่างเดียว ความจริงคือการสะกดคำเป็นส่วนหนึ่งของอักขรวิธีเท่านั้น
ความเพียงพอของอักขรวิธี.
อักขรวิธีของภาษาจะถูกจัดว่า "เพียงพอ" ถ้าหากมีหน่วยอักขระ (grapheme) กับหน่วยเสียง (phoneme) ที่เท่ากันหนึ่งต่อหนึ่ง อักขรวิธีอาจมีระดับความเพียงพอที่เปลี่ยนแปรไปตามการอ่านและการเขียน ตัวอย่างเช่น อักษรที่ประกอบกันอย่างทวิอักษรและเครื่องหมายเสริมอักษรทำให้เกิดรูปร่างของคำที่สามารถอ่านได้ง่าย แต่ในขณะเดียวกัน การใช้อะพอสทรอฟีหรือเครื่องหมายเสริมจำนวนมากก็ทำให้การเขียนทำได้ช้าลง หรือการใช้สัญลักษณ์อื่นที่ไม่มีอยู่บนผังแป้นพิมพ์มาตรฐาน ทำให้การป้อนข้อมูลสู่คอมพิวเตอร์หรือโทรศัพท์มือถือไม่สะดวก สิ่งเหล่านี้เป็นมูลเหตุพิจารณาในการออกแบบระบบการเขียน
การศึกษาระบบการสะกด.
อักขรวิธีเชิงหน่วยเสียง.
อักขรวิธีเชิงหน่วยเสียง (phonemic orthography) เป็นอักขรวิธีที่เกี่ยวข้องกับสัญลักษณ์เฉพาะตัวหนึ่งตัวใด หรือลำดับของสัญลักษณ์ ต่อหน่วยเสียงแต่ละเสียงที่แตกต่างกัน อักษรพยัญชนะ-สระหลายระบบมักจะมีอักขรวิธีที่ใกล้เคียงชนิดนี้ กล่าวคือสัญลักษณ์บางอย่างอาจให้หน่วยเสียงที่ซ้ำกันบ้าง
อักขรวิธีเชิงหน่วยเสียงแปร.
อักขรวิธีเชิงหน่วยเสียงแปร (morpho-phonemic orthography) ไม่เพียงแต่จะพิจารณาหน่วยเสียงดังที่กล่าวไว้แล้ว แต่ยังพิจารณารวมไปถึงโครงสร้างของคำด้วย ตัวอย่างเช่น ในภาษาอังกฤษ /s/ และ /z/ เป็นหน่วยเสียงที่ต่างกัน ดังนั้นในอักขรวิธีเชิงหน่วยเสียง พหูพจน์ของ cat และ dog จึงควรจะเป็น cats และ dogz ตามลำดับ อย่างไรก็ตามอักขรวิธีของภาษาอังกฤษได้ยอมรับว่า /s/ ใน cats กับ /z/ ใน dogs เป็นหน่วยเดียวกัน จึงเป็นอักขรวิธีเชิงหน่วยเสียงแปร ซึ่งจะออกเสียงต่างกันโดยขึ้นอยู่กับคำแวดล้อมโดยอัตโนมัติ และทำให้เกิดกรณีคำที่เขียนเหมือนกันแต่ออกเสียงต่างกัน ภาษาเยอรมันและภาษารัสเซียก็มีอักขรวิธีเช่นนี้ ในขณะที่ภาษาตุรกีเป็นอักขรวิธีเชิงหน่วยเสียงล้วน ๆ
มาลาไคต์

มาลาไคต์  เป็นแร่ทองแดงคาร์บอเนต หรือคอปเปอร์คาร์บอเนต มีสูตรโครงสร้างทางเคมีเป็น Cu2CO3 (OH) 2 มีผลึกสีเขียวที่มักแสดงลักษณะรูปแบบของ โบทรียอยดัล ไฟบรัส และสตาแลคไมต์ 
ประโยชน์.
เป็นสินแร่ทองแดง ใช้ทำเครื่องประดับ และใช้เป็นอัญมณี
ฮิวไมต์

ฮิวไมต์  เป็นแร่ซิลิเกตและแมกนีเซียมที่โปร่งใสคล้ายแก้วสีเหลืองน้ำตาล ซึ่งเป็นแร่ที่เกิดจากการระเบิดของภูเขาไฟ พบครั้งแรกเมื่อพ.ศ. 2356 โดยเซอร์อับราฮัม ฮูม
แหล่งที่พบ.
สามารถพบได้ในประเทศจีน ทาจิกิสถาน ฝรั่งเศส มาดากัสการ์ เยอรมนี รัสเซีย เวียดนาม สวิสเซอร์แลนด์ สวีเดน สหรัฐอเมริกา ออสเตรีย ออสเตรเลีย อังกฤษ และอิตาลี
สงครามและสันติภาพ

สงครามและสันติภาพ  เป็นนวนิยายอิงประวัติศาสตร์ งานเขียนของ เลโอ ตอลสตอย นักประพันธ์ชาวรัสเซีย ตีพิมพ์ครั้งแรกในระหว่างช่วงปี ค.ศ. 1865 - 1869 โดยลงเป็นตอนๆ ในนิตยสาร Russkii Vestnik  เล่าเรื่องถึงสังคมชาวรัสเซียในระหว่างยุคสมัยนโปเลียน ถือว่าเป็นงานเขียนชิ้นเอกหนึ่งในสองเรื่องของตอลสตอย (อีกเรื่องหนึ่งคือ "Anna Karenina") รวมถึงเป็นวรรณกรรมที่ยิ่งใหญ่ที่สุดเรื่องหนึ่งของโลก
"สงครามและสันติภาพ" จัดเป็นการประพันธ์นิยายแนวใหม่ในยุคนั้น มีตัวละครที่เกี่ยวข้องมากมาย เนื้อหาดำเนินไปเกี่ยวกับเรื่องราวหลักที่เป็นชื่อหนังสือ และยังเกี่ยวกับการดำเนินไปของชีวิต คือการเติบโตเป็นหนุ่มสาว การแต่งงาน ความเป็นผู้ใหญ่ และความตาย ในยุคของตอลสตอย งานเขียนเรื่องนี้ไม่ได้จัดอยู่ในประเภท นิยาย แต่เพิ่งจะนับว่าเป็น "นวนิยาย" เมื่อล่วงมาถึงสมัยปัจจุบันแล้ว อันที่จริง ตอลสตอยเองเห็นว่างานเขียนเรื่อง "Anna Karenina" ที่เขาแต่งขึ้นในปี ค.ศ. 1878 เป็นการเขียนนวนิยายชิ้นแรกของเขา
การหมักดอง

การหมักดอง หมายถึง การเปลี่ยนแปลงทางเคมีของสารพวกคาร์โบไฮเดรทในอาหารให้กลายเป็นสารประกอบอื่น เช่น แอลกอฮอล์ คาร์บอนไดออกไซด์ กรดน้ำส้ม กรดแล็กติก โดยมีจุลินทรีย์เป็นตัวการทำให้เกิดปฏิกิริยา
ประเภทของการหมักดอง.
การหมักดองแบ่งออกเป็น 4 ประเภท คือ 
ประโยชน์ของการหมักดอง.
การแบ่งประเภทผลิตภัณฑ์ที่เกิดจากกระบวนการหมัก การหมักเป็นวิธีการแปรรูปอาหารอย่างหนึ่งที่ทำกันมาเป็นเวลาช้านานแล้ว ในกระบวนการหมักส่วนใหญ่อาศัยปฏิกิริยาจากปลาและอวัยวะภายในของปลาโดยมีเกลืออยู่ในผลิตภัณฑ์นั้นๆ ด้วย น้ำปลาเป็นผลิตภัณฑ์ที่ผ่านกระบวนการหมักที่มีการบริโภคตั้งแต่สมัยโบราณ 
ผลิตภัณฑ์ประมงที่แปรรูปโดยการเกิดจากกระบวนการหมักจัดแบ่งเป็น 3 กลุ่ม คือ
กลุ่มที่ 1 ผลิตภัณฑ์พื้นเมือง ส่วนใหญ่ของกระบวนการหมักผลิตภัณฑ์ในกลุ่มนี้อาศัยปฏิกิริยาจากเอนไซม์ของเนื้อปลาและเอนไซม์จากอวัยวะภายในของปลา โดยมีการใส่เกลือปริมาณสูงในกระบวนการหมัก เพื่อป้องกันการเสียจากแบคทีเรีย เช่น กะปิ น้ำปลา 
กลุ่มที่ 2 ผลิตภัณฑ์พื้นเมืองเช่นกันแต่ปฏิกิริยาในกระบวนการหมักมี 2 ระยะ คือระยะแรกเกิดจากเอนไซม์ในเนื้อปลา ระยะที่ 2 เกิดจากการเติมเชื้อจุลินทรีย์หรือคาร์โบไฮเดรตลงไปเป็นตัวเริ่มปฏิกิริยาในระยะที่ 2 ผลิตภัณฑ์ในกลุ่มนี้ เช่น ปลาร้า ปลาดอง
กลุ่มที่ 3 ผลิตภัณฑ์ที่ผลิตขึ้นโดยอาศัยการย่อยสลายทางเคมี เช่น การเติมกรดบางชนิดลงไปเพื่อเร่งปฏิกิริยา จึงไม่จัดเป็นผลิตภัณฑ์พื้นเมือง เช่น การผลิตน้ำปลาในระยะสั้น โดยเติมกรดเกลือ (HCl) ลงไปช่วยย่อยสลาย ซึ่งใช้ระยะเวลาหมักไม่เกิน 1 เดือน แต่ถ้าเป็นการหมักน้ำปลาแบบพื้นเมืองต้องใช้เวลาอย่างน้อย 6 เดือน ถึง 1 ปี น้ำปลาที่ได้จากกรรมวิธีเติมกรดลงไปนี้อาจให้กลิ่นและรสชาติแตกต่างจากน้ำปลาพื้นเมือง
นอกจากนี้ Owen and Mendoaz,1985 จัดประเภทของผลิตภัณฑ์ที่เกิดจากระบวนการหมัก เป็น 2 ประเภทใหญ่คือ
นิมิตร ลักษมีพงศ์

นิมิตร ลักษมีพงศ์ หรือ บ็อบบี้ โบเต๋ เป็นนักจัดรายการวิทยุ voice actor และนักแสดงชาวไทย เป็นที่รู้จักจากบทบาท คุณรุจน์ ป้ารุจน์ ยามรุจน์ และจ่ารุจน์ จากซีรีย์ชุด "เนื้อคู่ประตูถัดไป"
ประวัติ.
นิมิตร เป็นคนแพร่ ศึกษาในโรงเรียนปรินส์รอยแยลส์วิทยาลัย เริ่มเป็นนักจัดรายการวิทยุหรือดีเจ ตั้งแต่ยังเรียนอยู่ชั้น มัธยมศึกษาปีที่ 4 ของสถานีวิทยุ อสมท จ.เชียงใหม่ หลังจากนั้นก็ได้งานพากย์ ซึ่งพากย์มาแล้วหลายรูปแบบ ตั้งแต่ การ์ตูน หนัง สารคดี โฆษณาวิทยุ ทีวี ฯลฯ จนเข้าศึกษาที่มหาวิทยาลัยรามคำแหง คณะบริหารโฆษณา ได้ทำงานเป็นดีเจมาแล้วหลายคลื่น ตั้งแต่ สไมล์เรดิโอ ไพเรตเรดิโอ Get 102.5, 98.5 Good FM ผลงานที่สร้างชื่อต่อสาธารณชนคือผลงานทางภาพยนตร์โฆษณา บัตรสมาร์ทเพิร์ส ชายที่ท้องเสียแล้วไปซื้อทิชชูให้ธนบัตร 1 พัน และพนักงานขายเป็นอาม่า และผลงาน โฆษณาคอนโด ชุด "มาสาย"
นอกจากนี้ยังมีผลงานด้านการแสดง เช่น ละครโทรทัศน์ "น้ำพุ", "หลังคาแดง" ผลงานละครซิตคอมเรื่อง "รักริทึ่ม" ทางช่อง 5 ละครซิตคอมเรื่อง "เนื้อคู่ประตูถัดไป" ทางช่อง 9 และ "เนื้อคู่อยากรู้ว่า"ใคร ทางช่อง 5 ละครสะท้อนสังคมเรื่อง "จิตประภัสสร" ทางไทยพีบีเอส ผลงานละครเวทีเรื่อง "ชายกลาง" ส่วนด้านงานภาพยนตร์ มีบทสมทบใน "สายลับจับบ้านเล็ก" ของผู้กำกับคมกฤษ ตรีวิมล ในบทบาทของนักสืบ "สุทิน" และเคยเล่นหนังเรื่อง "แฝด" และสมทบในภาพยนตร์ "บุญชู 9"
ไอเดนทิคอน

ไอเดนทิคอน  เป็นภาพที่ใช้แทนค่าแฮช ซึ่งปกติคือค่าแฮชของที่อยู่ไอพี ใช้สำหรับบ่งชี้ผู้ใช้ของระบบคอมพิวเตอร์ เดิมไอเดนทิคอนเป็นภาพกราฟิก 9 บล็อก ซึ่งต่อมาได้ถูกขยายไปเป็นภาพกราฟิกรูปแบบต่าง ๆ โดยผู้ให้บริการรายอื่น และบางอันก็เปลี่ยนไปใช้ค่า MD5 เป็นตัวบ่งชี้แทนที่อยู่ไอพี ภาพแทนเช่นนี้ถูกมองว่าน่าจะทำให้เปรียบเทียบง่ายกว่าตัวเลขล้วน ๆ และประเด็นที่สำคัญคือ มันยังรักษาความเป็นส่วนตัวของผู้ใช้อีกด้วย ภาพกราฟิกไอเดนทิคอนแต่ละภาพจะไม่ซ้ำกันเนื่องจากใช้ไอพีของผู้ใช้ แต่มันเป็นไปไม่ได้ที่จะหาที่อยู่ไอพีจากการมองไอเดนทิคอน
วัดทองนพคุณ (กรุงเทพมหานคร)

วัดทองนพคุณ เป็นพระอารามหลวงชั้นตรี ชนิดสามัญ ตั้งอยู่ในแขวงคลองสาน เขตคลองสาน กรุงเทพมหานคร วัดแห่งนี้ยังได้ขึ้นทะเบียนเป็นโบราณสถานโดยกรมศิลปากร เดิมชื่อวัดทองล่าง ไม่ทราบชัดว่าใครเป็นผู้สร้าง แต่คาดว่าสร้างขึ้นสมัยอยุธยาตอนปลาย ต่อมาพระยาโชฎึกราชเศรษฐี (ทองจีน) ได้เป็นผู้บูรณะซ่อมแซม และถวายให้เป็นพระอารามหลวงในสมัยพระบาทสมเด็จพระนั่งเกล้าเจ้าอยู่หัว และบูรณปฏิสังขรณ์ใหญ่อีกครั้งในสมัยพระบาทสมเด็จพระจอมเกล้าเจ้าอยู่หัว
ศิลปะและสถาปัตยกรรม.
ส่วนสถาปัตยกรรม อุโบสถเป็นหลังคาลด 2 ชั้น หน้าบันสลักลวดลาย ด้านหน้ามีรูปเทพอุ้มผ้าไตร ด้านหลังมีพานรองบาตร หน้าต่างเป็นช่องกลม หน้านางด้านข้าง ข้างละ 4 ช่อง ลวดลายปิดทองประดับกระจก ส่วนพระวิหารหลังคาลด 2 ชั้น ไม่มีช่อฟ้า ใบระกา ถือปูนเกลี้ยง หน้าบันประดับกระเบื้องสีและถ้วย จาน ชาม อาคารก่ออิฐทรงไทยสมัยรัตนโกสินทร์ตอนต้น ภายในประดิษฐานของพระพุทธรูปหลายร้อยองค์ มณฑป เป็นที่ประดิษฐานรอยพระพุทธบาทจำลองสร้างในรัชกาลที่ 4 พระเจดีย์องค์ใหญ่ย่อเหลี่ยมไม้สิบสอง 
ศิลปกรรม ภายในพระอุโบสถ พระประธานในอุโบสถ เป็นพระพุทธรูปปั้น ปางมารวิชัย จิตรกรรมฝาผนังในพระอุโบสถ เป็นเรื่องมหาเวสสันดรชาดก เขียนโดยพระครูกสินสังวร ด้านหลังพระประธานมีภาพจิตรกรรมฝาผนังเป็นรูปพระวิสูตรหรือผ้าม่าน และมีเหล่าทวยเทพคลี่พระวิสูตรออกมาทั้งด้านซ้ายและขวา
ลำดับเจ้าอาวาส.
นับตั้งแต่เป็นพระอารามหลวง วัดทองนพคุณมีเจ้าอาวาสตามลำดับ ดังนี้
ภาษาเชียงใต้

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาเชียงใต้ (Southern Qiang) เป็นภาษากลุ่มเชียง มีผู้พูด 81,300 คน ในบริเวณแม่น้ำมีนเจียง มณฑลเสฉวน ประเทศจีน เป็นภาษาที่มีเสียงวรรณยุกต์
เซอร์ไวเวอร์ โทแคนติน

เซอร์ไวเวอร์ โทแคนติน - ที่ราบสูงแห่งบราซิล  เป็นฤดูกาลที่ 18 ของรายการเซอร์ไวเวอร์ เริ่มรับสมัครผู้เข้าแข่งขันตั้งแต่วันที่ 15 กรกฎาคม พ.ศ. 2551 และคัดผู้เข้าแข่งขันครั้งสุดท้ายประมาณเดือนตุลาคม-ธันวาคม พ.ศ. 2551 โดยเป็นครั้งแรกที่อนุญาตให้ผู้ที่มีอายุต่ำสุดคือ 18 ปี ลงสมัครได้ทั้งประเทศยกเว้น รัฐมิสซิสซิปปีและวอชิงตัน ดี.ซี. และภายในการผลิตได้มีการเรียกชื่อสถานที่ต่างออกไปโดยปกติแล้วจะใช้ชื่อ เซอร์ไวเวอร์ โทแคนติน แต่ในการผลิตได้เปลี่ยนการเรียกเป็น โทเค็นชิน อย่างไรก็ตามอาจจะเกิดการเรียกชื่อผิดไปจากนี้บ้าง ขึ้นอยู่กับการออกเสียงที่แตกต่างกันของคนแต่ละเชื้อชาติ การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 13 กุมภาพันธ์ พ.ศ. 2552 เวลา 14:00 น. ตามเวลาประเทศไทย
ในฤดูกาลนี้เป็นฤดูกาลแรกในรอบกว่า 12 ฤดูกาลที่ผ่านมา หลังจาก เซอร์ไวเวอร์ ไทย ที่ไม่มีการทำการสลับเผ่าหรือการทำกบฏเผ่าก่อนที่จะถึงการรวมเผ่าเลย หลังจากที่ฤดูกาลที่ 6-17 นั้นจะต้องมีการสลับเผ่าหรือการทำกบฏก่อนการรวมเผ่าจะเกิดขึ้น โดยในฤดูกาลนี้ทางทีมงานจะดัดแปลงเกมกลับไปเป็นรูปแบบดั่งเดิมเช่น เซอร์ไวเวอร์ บอร์เนียวและเซอร์ไวเวอร์ ดิ ออสเตรเลียน เอาต์แบคก์ ที่แทบจะไม่มีการหักมุมใดๆ และสภาเผ่าครั้งสุดท้ายมี 2 คนรวมถึงมีคณะลูกขุน 7 คน
 จาลาเพา สีประจำเผ่า สีแดง-เหลือง
 ทิมบีรา สีประจำเผ่า สีดำ-ฟ้า
 ฟอร์ซา สีประจำเผ่า สีเขียวอ่อน
ดนตรีแอมเบียนต์

ดนตรีแอมเบียนต์  เป็นแนวเพลงที่เน้นเรื่องของเสียงมากกว่าตัวโน้ต เน้นบรรยากาศ สภาพสิ่งแวดล้อม ในธรรมชาติ
แอมเบียนต์เกิดขึ้นในช่วงต้นศตวรรษที่ 20 เป็นการนำสไตล์เพลงหลาย ๆ อย่างมารวมกัน ไม่ว่าจะเป็นแนวแจ๊ซ, อิเล็กทรอนิกส์, นิวเอจ, ร็อค แอนด์ โรล,ดนตรีคลาสสิก , เร็กเก้, เวิลด์มิวสิก หรือแม้กระทั่งเสียงทั่ว ๆ ไป (Noise) 
ไบรอัน อีโน่ (สมาชิกวง Roxy Music และโปรดิวเซอร์ของ U2 กับ เดวิด โบวี่) ให้คำนิยามดนตรีแอมเบียนต์ โดยเขียนนิยามดนตรีในอัลบั้มของเขาอัลบั้มชื่อ "Ambient 1: Music for Airports" ในปี 1978
ดนตรีแอมเบียนต์ เป็นดนตรีที่ไม่ได้เรียกร้องความสนใจ มันเหมือนเสียงบรรยากาศในสกอร์ประกอบหนังที่ไม่มีใครสังเกต เหมือนเสียงเพลงเบา ๆ ในลิฟต์ที่ไม่มีใครใส่ใจ หรือเสียงซาวด์เอ็ฟเฟกต์ตามคลื่นวิทยุ ได้ซ่อนตัวเป็นเหมือนชั้นบรรยากาศ
ตัวอย่างเสียงของ ดนตรีแอมเบียนต์
ภาษาบรูตะวันตก

ภาษาบรูตะวันตก (Western Bru) หรือภาษาบารูเป็นภาษาที่มีผู้พูดในประเทศไทยราว 20,000 คน (พ.ศ. 2534) พบที่ตำบลดงหลวง อำเภอดงหลวง จังหวัดมุกดาหาร มีผู้พูดในสหรัฐอเมริกาด้วย ผู้พูดภาษานี้จะเข้าใจกันได้กับผู้พูดภาษาบรูตะวันออก จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขากะตู สาขาย่อยกะตูตะวันตก อัตราการรู้หนังสือภาษาแม่ 1 - 5% อัตราการรู้หนังสือภาษาที่สอง 80% มีทั้งที่เป็นชาวพุทธ ชาวคริสต์และนับถือความเชื่อดั้งเดิม
ธงชาติเวสเทิร์นสะฮารา

ธงชาติเวสเทิร์นสะฮารา , รู้จักอีกชื่อว่า ธงชาติสาธารณรัฐประชาธิปไตยอาหรับซาห์ราวี , ธงผืนนี้มีลักษณะเป็นธงสามสีแบ่งตามแนวนอน 3 แถบ ความกว้างเท่ากันทุกแถบ สีดำ-เขียว-ขาว มีดาวสีแดงและพระจันทร์เสี้ยวอยู่ตรงกลางและมีเครื่องหมายบั้งสีแดงที่คันชักและมีลัญลักษณ์พระจันทร์เสี้ยว โดยจะใช้บนพื้นที่ควบคุมของสาธารณรัฐประชาธิปไตยอาหรับซาห์ราวี ในขณะที่ธงชาติโมร็อกโกใช้กับพื้นที่ที่ยึดครองของเวสเทิร์นสะฮารา
ธงนี้เป็นการผสมผสานระหว่างสีของขบวนการรวมอาหรับ ได้แก่ สีดำ สีเขียว สีขาว และสีแดง และสัญลักษณ์รูปดาวและพระจันทร์เสี้ยวของศาสนาอิสลาม เมื่อวันที่ 27 กุมภาพันธ์ 1976 ธงชาติดังกล่าวได้ถูกนำมาใช้เป็นธงอย่างเป็นทางการของสาธารณรัฐประชาธิปไตยอาหรับซาราวี (SADR) และได้รับการแก้ไขเล็กน้อยในเดือนมิถุนายน 1991 กล่าวกันว่าได้รับการออกแบบโดย El Uali Mustafá Sayed ประธานาธิบดีคนแรกของสาธารณรัฐประชาธิปไตยอาหรับซาห์ราวี
ลักษณะ.
ธงชาติสาธารณรัฐประชาธิปไตยอาหรับซาห์ราวี ซึ่งเดิมเป็นสัญลักษณ์ของกลุ่มแนวหน้าโปลีซารีโอ (Polisario Front) ประกอบด้วยสี 4 สี คือ สีดำ สีเขียว สีขาว และสีแดง ซึ่งมีที่มาจากสีพันธมิตรอาหรับ อันเป็นสัญลักษณ์ที่ชาวอาหรับใช้ต่อต้านผู้กดขี่ ลักษณะโดยรวมนั้นคล้ายคลึงกับธงชาติปาเลสไตน์อย่างไม่ได้ตั้งใจ ส่วนรูปจันทร์เสี้ยวและดาวนั้น เป็นสัญลักษณ์ของศาสนาอิสลาม ซึ่งสามารถพบได้ในธงของประเทศอิสลามทั่วไป เช่น ปากีสถาน เป็นต้น
การสร้างธง.
เดือนมิถุนายน 1987 รัฐบาลแห่งสาธารณรัฐประชาธิปไตยอาหรับซาห์ราวีได้กำหนดสัดส่วนในการสร้างธงชาติไว้ว่า ธงชาติมีสัดส่วนกว้าง 1 ส่วน ยาว 2 ส่วน ความยาวของรูปสามเหลี่ยมในธงเป็น 1 ใน 3 ส่วนของความยาวธง กลางแถบสีขาวมีรูปดาวและจันทร์เสี้ยวสีแดง แต่มีเฉพาะที่ด้านหน้าของธงเท่านั้น
ภาษาบีซู

ภาษาบีซู หรือ ภาษาเลาเมียน เป็นภาษาที่มีผู้พูดในประเทศจีนและประเทศไทย จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล การเรียงประโยคเป็นแบบประธาน-กริยา-กรรม ภาษานี้มีความใกล้เคียงกับภาษาก่อ (อึมปี้) ภาษาปเยน และภาษาพูน้อย ความแตกต่างของแต่ละสำเนียงขึ้นกับอิทธิพลของภาษากลุ่มกะไดและคำยืมจากภาษาลาหู่ รากศัพท์มีความคล้ายคลึงกับภาษาฮานีร้อยละ 36 ภาษาลาหู่ร้อยละ 32 และภาษาลิซูร้อยละ 31
การกระจายตามเขตภูมิศาสตร์.
มีผู้พูดภาษาบีซูทั้งหมดราว 3,000 คน โดยในประเทศจีนมี 2,000 คน (พ.ศ. 2542) โดยเป็นผู้ที่พูดได้ภาษาเดียว 500 คน พบบริเวณสิบสองปันนา ในมณฑลยูนนานตะวันตกเฉียงใต้ หมู่บ้านเหมิ่งเจอ  ในอำเภอเหมิงไห่  ในเขตหมู่บ้านจิ่งซิ่น  ฟู่หยาน  และหนานหย่า  ในอำเภอเมิ่งเหลียน  และบางส่วนของอำเภอซีเหมิง  ผู้พูดภาษานี้ในจีนกำลังเปลี่ยนไปใช้ภาษาละหู่หรือภาษากะได ส่วนใหญ่ใช้ในหมู่ผู้ใหญ่ และเด็กใช้ภาษานี้กับผู้ใหญ่ ผู้พูดภาษานี้ในจีนร้อยละ 80 พูดภาษาละหู่ ภาษากะได หรือภาษาจีนได้ด้วย และมีร้อยละ 10 ที่พูดภาษาเหล่านี้ได้ทั้งหมดรวมทั้งภาษาฮานี
ผู้พูดภาษาบีซูได้อพยพเข้ามาอยู่ในบริเวณประเทศลาว พม่า และไทยเนื่องจากภัยสงครามในสมัยจักรพรรดิเจียชิ่ง ปัจจุบันในไทยมีประชากรที่พูดภาษาบีซูทั้งสิ้นประมาณ 500 คน ส่วนใหญ่อยู่ในหมู่บ้าน 3 หมู่บ้านของจังหวัดเชียงราย ได้แก่ บ้านดอยชมภู หมู่ที่ 7 ตำบลโป่งแพร่ อำเภอแม่ลาว, บ้านปุยคำ หมู่ที่ 14 ตำบลป่าอ้อดอนชัย อำเภอเมืองเชียงราย และบ้านผาแดง ซึ่งเป็นหมู่บ้านบริวารของบ้านผาจ้อ หมู่ที่ 10 ตำบลสันกลาง อำเภอพาน ภาษาบีซูในแต่ละหมู่บ้านมีคำศัพท์และการออกเสียงต่างกันเล็กน้อย
สัทวิทยา.
วรรณยุกต์.
ภาษาบีซูถิ่นดอยชมภูมีหน่วยเสียงวรรณยุกต์ 3 หน่วยเสียง ได้แก่
ระบบการเขียน.
ตัวเขียนภาษาบีซูอักษรไทยตามที่คณะกรรมการจัดทำระบบเขียนภาษาท้องถิ่นของกลุ่มชาติพันธุ์ด้วยอักษรไทย สำนักงานราชบัณฑิตยสภา ได้กำหนดไว้ มีดังนี้
ภาษาเชียงเหนือ

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาเชียงเหนือ(Northern Qiang) เป็นภาษากลุ่มเชียง มีผู้พูดราว 130,000 คน ในตอนเหนือและกลางของมณฑลเสฉวน ประเทศจีน เป็นภาษาที่ไม่มีเสียงวรรณยุกต์
กบชะง่อนผาภูหลวง

กบชะง่อนผาภูหลวง (ชื่อวิทยาศาสตร์: 'Huia aureola') เป็นกบเฉพาะถิ่นชนิดใหม่ที่ค้นพบใน เขตรักษาพันธุ์สัตว์ป่าภูหลวง จังหวัดเลย ค้นพบโดย นายธัญญา จั่นอาจ จากองค์การพิพิธภัณฑ์วิทยาศาสตร์แห่งชาติ (อพวช.) 
ขนาดตัวยาว 63-96.5 มิลลิเมตร หัวแคบเรียว มีขนาดด้านยาวมากกว่าด้านกว้าง จุดกลางหน้าผาก เห็นได้ชัดเจนแผ่นหูเห็นได้ชัดเจน มีถุงใต้คางที่บริเวณมุมของคอ ปลายนิ้วขยายออกเป็นแผ่นขนาดใหญ่ ผิวหนังเรียบ ยกเว้นที่ผิวใต้ต้นขา มีตุ่มหยาบไม่มีต่อมที่โคนขาหน้า สันต่อมที่เหนือแผ่นหูเห็นไม่ชัด ไม่มีสันต่อมที่ขอบหลัง หัวและลำตัวด้านหลังสีเขียว ด้านข้างของหัวและสีข้างสีน้ำตาลเข้ม ผิวด้านท้ายของต้นขาหน้า ครึ่งด้านท้องของสีข้าง ผิวของต้นขา แข้ง และตีนดำพร้อมด้วยลวดลายสีเหลืองสด ขอบปากบนมีเส้นสีเหลือง ขอบปากล่างดำ ใต้คอมีแต้มสีน้ำตาล ถุงใต้คอดำ ท้องขาว แผ่นพังผืดที่ยึดระหว่างนิ้วตีนสีน้ำตาลอมม่วงพบอาศัยเฉพาะในบริเวณลำธารต้นน้ำในป่าดิบเขาของจังหวัดเลย ตัวเมียใหญ่กว่าตัวผู้ ประมาณ 10 มิลลิเมตร อาศัยบนต้นน้ำสูงเกิน 1,000 เมตรจากระดับน้ำทะเล พบตัวเมียน้อยกว่าตัวผู้
พัทยาปาร์ค

พัทยาปาร์ค เป็นรีสอร์ทในเมืองพัทยา จังหวัดชลบุรี ที่ประกอบด้วยโรงแรม สวนสนุก สวนน้ำ หอคอย
รายชื่อเครื่องเล่น.
รถไฟเหาะ.
สวนสนุกพัทยาปาร์ค มีรถไฟเหาะทั้งหมด 2 เครื่อง ถูกพัฒนาและสร้างขึ้นโดยทางสวนสนุกเอง ซึ่งมีการใช้โนวฮาวจากบริษัทผู้ผลิตเครื่องเล่นหลากหลายบริษัทในการผลิต 
เครื่องเล่นบนหอคอย.
เครื่องเล่นบนหอคอยพัทยาปาร์ค เป็นเครื่องเล่นที่ออกแบบและพัฒนาเองโดยสวนสนุก ตั้งอยู่บนชั้น56 ของหอคอย หรือ 170 เมตรจากพื้นดิน ประกอบด้วย 3 เครื่องเล่น ซึ่งเป็นทางเลือกสำหรับนักท่องเที่ยวในการลงจากหอคอย
เครื่องเล่น.
สวนสนุกพัทยาปาร์ค มีเครื่องเล่นทั้งหมด 8 เครื่องเล่น
คนเล็กของเล่นใหญ่

คนเล็กของเล่นใหญ่  เป็นภาพยนตร์นิยายวิทยาศาสตร์สัญชาติภาพยนตร์ฮ่องกง-จีน ที่ร่วมเขียน, ร่วมผลิต, นำแสดง และกำกับโดยโจว ซิงฉือ ภาพยนตร์เรื่องนี้ได้รับการเปิดตัว ณ วันที่ 31 มกราคม ค.ศ. 2008 ที่เขตบริหารพิเศษฮ่องกง รวมถึงได้รับการเปิดตัว ณ วันที่ 14 มีนาคม ค.ศ. 2008 ที่สหรัฐอเมริกา
เดอะมัมมี่ รีเทิร์น ฟื้นชีพกองทัพมัมมี่ล้างโลก

เดอะมัมมี่ รีเทิร์น ฟื้นชีพกองทัพมัมมี่ล้างโลก  เป็นภาพยนตร์ผจญภัยลำดับที่ 2 ในไตรภาคชุด "เดอะ มัมมี่" กำกับและเขียนบทโดยสตีเฟน ซอมเมอส์ นำแสดงโดยเบรนแดน เฟรเซอร์, เรเชล ไวสซ์, อาร์โนลด์ วอสลู, จอห์น ฮันนาห์, แพทริเซีย เวลาสเกซ, ดเวย์น "เดอะ ร็อก" จอห์นสันและโอเดด เฟหร์ เป็นภาคต่อจาก "เดอะ มัมมี่ คืนชีพคำสาปนรกล้างโลก" ("The Mummy") และเกี่ยวข้องกับภาพยนตร์ภาคแยก "เดอะ สกอร์เปี้ยน คิง ศึกราชันย์แผ่นดินเดือด" ("The Scorpion King") ออกฉายในสหรัฐอเมริกาเมื่อวันที่ 4 พฤษภาคม ค.ศ. 2001
ภาพยนตร์เรื่องนี้ได้รับรางวัลทีนชอยส์อะวอดส์ สาขา Choice Sleazebag (ดเวย์น จอห์นสัน)
การพักรบตางกู

การพักรบตางกู  , (; โรมาจิ: "Tanku kyōtei") เป็นการพักรบ ระหว่างประเทศจีนกับจักรวรรดิญี่ปุ่น ที่อำเภอตางกู เทียนจิน เมื่อวันที่ 31 พฤษภาคม ค.ศ. 1933 อย่างเป็นทางการ ภายหลังญี่ปุ่นรุกรานแมนจูเรียเมื่อสองปีที่แล้ว
เบื้องหลัง.
หลังจาก กรณีมุกเดน เมื่อวันที่ 18 กันยายน ค.ศ. 1931 กองทัพคันโตของจักรวรรดิญี่ปุ่นรุกรานแมนจูเรีย และสามารถยึดครองแมนจูเรียทั้งหมดได้เมื่อถึงเดือนกุมภาพันธ์ 1932 จักรพรรดิผู่อี๋ จักรพรรดิพระองค์สุดท้ายแห่งราชวงศ์ชิง ผู้ซึ่งถูกเนรเทศในสัมปทานนครเทียนจิน กองทัพญี่ปุ่นได้เลือกให้พระองค์ขึ้นเป็นพระมหากษัตริย์แห่งแมนจูกัว ซึ่งอยู่ภายใต้การปกครองของกองทัพจักรวรรดิญี่ปุ่น ในเดือนมกราคม 1933 เพื่อที่จะรักษาแนวชายแดนด้านทิศใต้ กองทัพผสมญี่ปุ่น-แมนจูกัวได้รุกรานเรอเหอ และภายหลังยึดมณฑลนี้ได้ในเดือนมีนาคม กองทัพญี่ปุ่นยังได้กวาดล้างกองทัพชาตินิยมจีนไปทางทิศตะวันออกเฉียงเหนือ เอาชนะกองทัพจีนได้ที่กำแพงเมืองจีน และเข้าสู่มณฑลเหอเป่ย์
มหาอำนาจตะวันตกได้ประณามการกระทำของญี่ปุ่น แต่ก็ไม่เกิดผลอะไรขึ้น เมื่อสันนิบาตชาติประกาศให้ญี่ปุ่นยอมยุติความเคลื่อนไหวลง หลังจากนั้น ญี่ปุ่นไม่ปฏิบัติตาม และได้ถอนตัวออกจากความเป็นสมาชิกของสันนิบาตชาติ เมื่อปี 1933
ด้านกองทัพญี่ปุ่นยังไม่ได้รับพระบัญชาใหม่จากสมเด็จพระจักรพรรดิโชวะ กองทัพญี่ปุ่นยังไปไม่ถึงกำแพงเมืองจีนในตอนนี้ กองทัพญี่ปุ่นได้หยุดการรุกรานเมื่อเดือนพฤษภาคม 1933
การเจรจา.
เมื่อวันที่ 22 พฤษภาคม 1933 ผู้แทนชาวจีนและชาวญี่ปุ่นได้เดินทางมาประชุมเพื่อหาทางเจรจายุติความขัดแย้งครั้งนี้ ฝ่ายญี่ปุ่นต้องการเขตปลอดทหาร ยาวตั้งแต่กำแพงเมืองจีนไปทางใต้กว่า 100 กิโลเมตร และจากปักกิ่งไปยังเทียนจิน รวมไปถึงให้ญี่ปุ่นครอบครองกำแพงเมืองจีนอีกด้วย โดยห้ามมิให้มีทหารของก๊กมินตั๋งแม้แต่นายเดียวอยู่ในเขตปลอดทหารแห่งนี้ และยังต้องอนุญาตให้ฝ่ายญี่ปุ่นมีเครื่องบินตรวจการณ์หรือกองทหารลาดตระเวนเพื่อรักษาข้อตกลงดังนี้ด้วย และประชาชนซึ่งอยู่ในเขตปลอดทหารนี้จะอยู่ภายใต้อำนาจของกองกำลังรักษาเขตปลอดทหาร
จากข้อตกลงดังกล่าวได้ก่อให้เกิดกองกำลังอาสาสมัครต่อต้านญี่ปุ่นจากกองกำลังรักษาสันติภาพที่ว่านี้ และแย่งอำนาจโดยที่รัฐบาลจีนและรัฐบาลญี่ปุ่นไม่อาจแก้ไขได้ หลังจากที่เจียงไคเช็คได้พ่ายแพ้ในการรบครั้งสำคัญหลายครั้งและสูญเสียเขตอิทธิพลให้แก่พรรคคอมมิวนิสต์จีน ซึ่งได้ทำให้เจียงไคเช็คมีความวิตกกังวลต่อพรรคคอมมิวนิสต์มากกว่าพวกญี่ปุ่นเสียอีก ดังนั้นรัฐบาลจีนจึงยอมรับข้อตกลงของญี่ปุ่นโดยไม่มีเงื่อนไข และนอกเหนือจากนั้น เขตปลอดทหารนี้ส่วนใหญ่จะเป็นดินแดนที่เหลืออยู่ของขุนศึกแห่งแมนจูเรีย จางเซวฺเหลียง
ผลที่ตามมา.
การพักรบตางกูได้แสดงให้เห็นถึงการยอมรับในดินแดนแมนจูกัวของรัฐบาลก๊กมินตั๋ง ซึ่งได้รับบทเรียนสำคัญจากเรอเหอ การพักรบครั้งนี้ได้ยุติการสู้รบระหว่างจีนและญี่ปุ่นเป็นเวลาช่วงระยะเวลาหนึ่ง และความสัมพันธ์ของทั้งสองประเทศได้รับการฟื้นฟู เมื่อวันที่ 17 พฤษภาคม ค.ศ. 1935 สถานทูตชั้นสองของญี่ปุ่นในจีนได้เลื่อนสถานะขึ้นเป็นสถานทูต และเมื่อวันที่ 10 มิถุนายน 1935 ข้อตกลงเฮอ-อุเมสุสิ้นสุดลง ช่วงเวลาพักรบนี้ทำให้รัฐบาลของเจียงไคเช็คได้เรียกระดมพล และพยายามแผ่อิทธิพลไปยังพรรคคอมมิวนิสต์จีน แม้ว่าจะต้องแลกกับการเสียดินแดนทางภาคเหนือก็ตาม แต่ทว่า ความคิดเห็นของประชาชนจีนส่วนใหญ่ได้มองว่าข้อตกลงดังกล่าวเป็นการเอื้ออำนวยให้แก่ฝ่ายญี่ปุ่นและได้สร้างความอับอายให้แก่ประเทศชาติ ถึงแม้ว่าข้อตกลงจะเป็นการสร้างเขตปลอดทหารก็ตาม แต่ว่าอิทธิพลของญี่ปุ่นยังคงคุกคามดินแดนจีนอยู่ดี และได้กลายมาเป็นความจริงเมื่อญี่ปุ่นรุกรานจีนในสงครามจีน-ญี่ปุ่นครั้งที่สอง ในปี ค.ศ. 1937
ฟรองซ์ไฟว์

จูชิ เซนไท ฟรองซ์ไฟว์ (; โรมาจิ: "Jushi sentai France five") หรือ ชินเคน จูชิ ฟรองซ์ไฟว์ (; โรมาจิ: "Shinken Jushi France five") เป็นขบวนการนักสู้ฉบับฝรั่งเศส ผลิตขึ้นในปี ค.ศ. 2000 มีทั้งหมด 5 ตอน
ในตอนที่1-3 ฟรองซ์ไฟว์ จะใช้ชื่อว่า "จูชิ เซนไท ฟรองซ์ไฟว์" และได้เปลี่ยนชื่อเป็น "ชินเคน จูชิ ฟรองซ์ไฟว์" ในตอนที่4 เป็นต้นไป
หัวหน้าทีมฟรองซ์ไฟว์ มีความสามารถในการชกมวย เป็นสมาชิกชุดแรกของฟรองซ์ไฟว์พร้อมกับ Aramis
คำว่า โฟร์เมจ มีความหมายถึง เนยแข็ง
ชายหนุ่มผู้เงียบขรึม มีรสนิยมในการดื่มไวน์
คำว่า โบจูเร มีความหมายถึง ไวน์โบจูเร
ชายหนุ่มผู้มีความสามารถในการเล่นอาโคเดี่ยน
คำว่า อาโคเดี่ยน มีความหมายถึง accordion
ท่าไม้ตาย - บลู เอช ,ไชนิ่ง บลู สปาร์ค
ชายหนุ่มที่มีอายุน้อยที่สุดในกลุ่ม
คำว่า บาเก็ต มีความหมายถึง ขนมปัง (แท่งยาว)
หญิงสาวเพียงหนึ่งเดียวของกลุ่ม แอบชื่นชอบความเท่ห์ของซิลเวอร์
คำว่า อะลา โหมด มีความหมายถึง แฟชั่น
นักรบปริศนาที่คอยช่วยเหลือฟรองซ์ไฟว์ในยามคับขัน แท้จริงแล้วเขาเป็นสมาชิกคนแรกของฟรองซ์ไฟว์ และยังเป็นเพื่อนของAntoine สมัยที่ร่วมงานกับศจ.Aristide แต่เนื่องจากอุบัติเหตุที่เกิดขึ้นกับคนรักของเขาและความเข้าใจผิดในตัวของAntoine ทำให้เขาหายสาบสูญไปในระยะเวลาหนึ่ง
ซิลเวอร์ เสียชีวิตในตอนที่4 เนื่องจากเอาตัวเข้ารับพลังของจักรพรรดิLEXOS เพื่อป้องกัน เรด และโซฟี
คำว่า มัสเก็ตเทียร์ มีความหมายถึง ทหาร musketeer 
ผู้สร้างฟรองซ์ไฟว์ โดยปกติจะทำงานที่บนยอดหอคอยไอเฟล 
หุ่นยนต์สาว ทำหน้าที่เป็นผู้ช่วยของศจ.Aristide
ชื่อของมาการีน มาจากคำว่า เนยเทียม
บลู อาร์ช ธนูของบลู ใช้ในตอนที่1
พิงค์ ริบบ้อน ริบบิ้นของพิงค์ ใช้ในตอนที่1
ฟรองซ์ แคนนอน บาซูก้าของฟรองซ์ไฟว์ ใช้ในตอนที่1-2
ฟรองซ์ โรโบ เกิดจากการรวมร่างของ ฟอลคอน D'Artagnan และ โยนออฟอาร์ค เม้านท์ 
ฟอลคอน D'Artagnan
โยนออฟอาร์ค เม้านท์ 
แมชชีน Chanteclerc ยานสีเงินรูปร่างไก่ ปรากฏตัวในตอนที่3 เพื่อช่วยเหลือฟรองซ์ไฟว์
เจ็ท ชาร์เลอมาญ ยานแม่ของฟรองซ์ไฟว์
Jushi sentai France Five (ตอนที่ 1-3)
Shinken Jushi France Five (ตอนที่4-5)
ขับร้องโดย คุชิดะ อากิระ
CINQ COULEURS TOUJOURS UNIES (ตอนที่1)
Mousquetaires, Enfants de la Terre (ตอนที่ 3-5)
วิทยาลัยศิลปะ สื่อ และเทคโนโลยี มหาวิทยาลัยเชียงใหม่

วิทยาลัยศิลปะ สื่อ และเทคโนโลยี มหาวิทยาลัยเชียงใหม่  มีฐานะเป็นองค์กรในกำกับมหาวิทยาลัยเชียงใหม่ ในระดับเทียบเท่ากับคณะ
ประวัติ.
วิทยาลัยศิลปะ สื่อ และเทคโนโลยี ก่อตั้งขึ้นเพื่อบูรณาการสาขาวิชาต่าง ๆ ที่เกี่ยวเนื่องให้มีความสอดคล้อง เพื่อสนับสนุนด้านวิชาการแก่กลุ่มอุตสาหกรรมในท้องถิ่น มหาวิทยาลัยเชียงใหม่จึงได้นำเสนอโครงการสร้างขีดความสามารถในการแข่งขันเน้นการพัฒนากลุ่มแข่งขัน อุตสาหกรรมการท่องเที่ยว หัตถอุตสาหกรรม และอุตสาหกรรมซอฟต์แวร์ในภาคเหนือ และได้นำเข้าที่ประชุมคณะรัฐมนตรี โดยได้รับอนุมัติโครงการในวันที่ 22 กรกฎาคม 2546 เป็นกรอบงบประมาณทั้งสิ้น 464.3 ล้านบาท และมี "โครงการจัดตั้งวิทยาลัยเทคโนโลยีสารสนเทศ การสื่อสาร สื่อและศิลปะ" ขึ้น สภามหาวิทยาลัย ในคราวประชุมครั้งที่ 6/2546 เมื่อวันที่ 23 สิงหาคม 2546 อนุมัติให้จัดตั้งวิทยาลัย โดยให้แก้ไขชื่อเป็น “วิทยาลัยศิลปะ สื่อ และเทคโนโลยี มหาวิทยาลัยเชียงใหม่" (College of Arts, Media and Technology) มีฐานะเป็นองค์กรในกำกับมหาวิทยาลัย ในระดับเทียบเท่ากับคณะ ที่ไม่เป็นส่วนราชการตามมาตรา 8 และ 9 แห่งพระราชบัญญัติมหาวิทยาลัยเชียงใหม่ พ.ศ. 2530 มีการบริหารงานเป็นอิสระจากระบบราชการมีการบริหารและการจัดการเทียบเท่ากับวิทยาลัยนานาชาติของมหาวิทยาลัยอื่น
เครซีอินเลิฟ

"เครซีอินเลิฟ"  คือเพลงของ บียอนเซ่ โนวส์ นักร้องเพลงอาร์แอนด์บีชาวอเมริกัน ร่วมกับเจย์-ซี ฮิปฮอปแร็ปเปอร์ ชาวอเมริกัน และโปรดิวเซอร์เพลงอย่างริช ฮาร์ริซัน ก็แต่งเพลงนี้ขึ้นเพื่อให้โนวส์ใช้เปิดตัวอัลบั้มเดี่ยวอัลบั้มแรกของเธอ เดนเจอรัสลีอินเลิฟ 
ซิงเกิลนี้ได้ออกจำหน่ายในวันที่8 มิถุนายน พ.ศ. 2546 และได้ขึ้นไปบนอันดับที่1 ของชาร์ตเพลงในสหรัฐอเมริกาและสหราชอาณาจักร และยังอยู่ในสิบอันดับแรกของชาร์ตเพลงทั่วโลก "เครซีอินเลิฟ" ได้รับคำวิจารณ์ที่ดีจากนักวิจารณ์ต่างเป็นอย่างมาและสร้างรางวัลให้กับโนวส์มากมาย ในปี พ.ศ. 2552 Pitchfork จัดอันดับเพลงนี้อยู่ที่อันดับ 4 ในเพลงที่ดีที่สุดในทศวรรษ
"เครซีอินเลิฟ" อยู่ในอับดับสองของซิงเกิลที่มียอดจำหน่ายมากที่สุดทั่วโลกในทศวรรษนี้ (ค.ศ. 2000 - 2009) ด้วยยอดจำหน่ายกว่า 5 ล้านชุด
ชาร์ต.
<templatestyles src="Col-begin/styles.css"/>
...เบบีวันมอร์ไทม์ (อัลบั้ม)

...เบบีวันมอร์ไทม์  เป็นอัลบั้มสตูดิโอแรกของบริตนีย์ สเปียส์ ศิลปินเพลงป๊อปชื่อดังชาวอเมริกัน ออกจำหน่ายครั้งแรกเมื่อวันที่ 12 มกราคม พ.ศ. 2542 เป็นผลงานอำนวยการสร้างของ เดนนิซ ป็อป, แม็กซ์ มาร์ติน และไรมี่
หมายเหตุและอ้างอิง.
<templatestyles src="Reflist/styles.css" />
สุภัทรา อินทรภักดี

สุภัทรา อินทรภักดี โกราษฎร์  ชื่อเล่น แป๋ม เกิดที่กรุงเทพมหานคร เป็นนักร้อง นักดนตรี และครูสอนดนตรี เป็นที่รู้จักในแวดวงดนตรีและนักฟังเพลงจากการขับร้องเพลงไทยสากลร่วมกับวงดนตรีไหมไทยออร์เคสตร้า มีผลงานการบันทึกเสียงและแสดงคอนเสิร์ตทั้งในไทยและต่างประเทศ
ประวัติ.
สุภัทรา อินทรภักดี โกราษฎร์ จบการศึกษาจากคณะอักษรศาสตร์ จุฬาลงกรณ์มหาวิทยาลัย เรียนกีตาร์คลาสสิกกับ อาจารย์ดวน ศรีสะอาด และอาจารย์ เรียนพื้นฐานทฤษฎีดนตรีและฝึกโสตทักษะที่โรงเรียนดนตรีศศิลิยะ เริ่มทำงานดนตรีตั้งแต่ปี พ.ศ. 2526 ด้วยการแสดงคอนเสิร์ตกีตาร์คลาสสิก เป็นนักร้องในห้องบันทึกเสียง ร้องเพลงโฆษณา และร้องเสียงประสานให้กับนักร้องและวงดนตรีไทยยุค 80 กระทั่งได้ร่วมงานกับ อาจารย์ดนู ฮันตระกูล และวงดนตรีไหมไทยออร์เคสตร้าในปี พ.ศ. 2532 บันทึกเสียงร้องครั้งแรกในอัลบั้ม "ไหมไทย ๔ เงาไม้" และร่วมแสดงคอนเสิร์ตกับวงเรื่อยมา ในปี พ.ศ. 2542 สุภัทราได้ทุนเต็มจำนวนจาก International Kodály Society ไปศึกษาด้านการสอนดนตรี ณ Zoltán Kodály Pedagogical Institute of Music ประเทศฮังการี จากนั้นกลับมาร่วมแสดงคอนเสิร์ตและออกผลงานอัลบั้มกับวงไหมไทยออร์เคสตร้าและวงดนตรีอื่น ๆ อย่างต่อเนื่อง นอกจากนี้ยังได้รับเชิญเป็นอาจารย์พิเศษของภาควิชาดนตรี คณะมนุษยศาสตร์ มหาวิทยาลัยเกษตรศาสตร์ ตั้งแต่ปี พ.ศ. 2546 รวมทั้งเปิดโรงเรียนสอนดนตรี "สตูดิโอสุภัทรา" เพื่อสอนพื้นฐานดนตรีตะวันตกแก่เด็กและบุคคลทั่วไปตั้งแต่ปี พ.ศ. 2549 จนถึงปัจจุบัน
เซอร์ชา โรนัน

เซอร์ชา อูนา โรนัน (/ˈsɝʃə ˈuːnə ˈroʊnən/; เกิด 12 เมษายน ค.ศ. 1994) เป็นนักแสดงชาวไอริชที่เกิดในสหรัฐ เธอเป็นที่รู้จักจากการแสดงในภาพยนตร์แนวดรามาย้อนยุคหลายเรื่อง เธอได้รับรางวัลมากมาย รวมถึงรางวัลลูกโลกทองคำ และยังถูกเสนอชื่อเข้าชิงรางวัลออสการ์สี่ครั้ง และรางวัลแบฟตาอีกห้าครั้ง
โรนันเริ่มการแสดงในปี 2003 ในซีรีส์ทางการแพทย์ของไอร์แลนด์เรื่อง "The Clinic" และได้แสดงภาพยนตร์ครั้งแรกในเรื่อง "รักครั้งใหม่หัวใจแอ๊บแบ๊ว" (2007) จากนั้นเธอประสบความสำเร็จในวงการภาพยนตร์และเป็นที่รู้จักตั้งแต่อายุ 13 ปี จากการแสดงในภาพยนตร์เรื่อง "ตราบาปลิขิตรัก" (2007) ซึ่งทำให้เธอได้รับการเสนอชื่อเข้าชิงรางวัลออสการ์, รางวัลลูกโลกทองคำ และรางวัลแบฟตา สาขานักแสดงสมทบหญิงยอดเยี่ยม ต่อมาเธอได้แสดงในภาพยนตร์ของปีเตอร์ แจ็กสันเรื่อง "สัมผัสแค้นจากสวรรค์" (2009) ก่อนหันมาแสดงในภาพยนตร์แนวแอกชัน-ระทึกขวัญด้วยการรับบทเป็นนักฆ่าสาวในภาพยนตร์เรื่อง "เหี้ยมบริสุทธิ์" (2011) และรับบทสมทบในภาพยนตร์ของเวส แอนเดอร์สัน เรื่อง "คดีพิสดารโรงแรมแกรนด์บูดาเปสต์"
โรนันได้รับคำชื่นชมและประสบความสำเร็จอีกครั้งเมื่อเธอได้รับการเสนอชื่อเข้าชิงรางวัลออสการ์เป็นครั้งที่สองในสาขานักแสดงนำหญิงยอดเยี่ยม จากภาพยนตร์ย้อนยุคเรื่อง "บรุกลิน" (2015) โดยเธอรับบทเป็นผู้หญิงชาวไอริชที่ต้องอพยพจากยุโรปมาใช้ชีวิตในสหรัฐ
เจ้าจอมมารดาน้อย ในรัชกาลที่ 4

เจ้าจอมมารดาน้อย หรือ คุณหญิงน้อย (24 ตุลาคม พ.ศ. 2348 – ราวปี พ.ศ. 2398–2400) เป็นธิดาของพระอินทร์อภัย หรือ พระอินทอำไพ (อดีตสมเด็จเจ้าฟ้าทัศไภยในสมเด็จพระเจ้ากรุงธนบุรี) เป็นพระสนมคนแรกในพระบาทสมเด็จพระจอมเกล้าเจ้าอยู่หัว
ประวัติ.
คุณหญิงน้อย เป็นธิดาลำดับที่ 2 ในจำนวนพระบุตร 13 องค์ของพระอินทร์อภัย พระราชโอรสในสมเด็จพระเจ้าตากสินมหาราชกับกรมบริจาภักดีศรีสุดารักษ์
ต่อมา สมัย ร.2 คุณหญิงน้อย ได้สนองพระเดชพระคุณเป็นหม่อมในสมเด็จพระเจ้าลูกยาเธอ เจ้าฟ้ามงกุฎ ได้ให้ประสูติพระโอรส 2 พระองค์ ก่อนที่พระสวามีจะผนวช และเสด็จเถลิงถวัลยราชสมบัติ คือ
หลังจากสมเด็จเจ้าฟ้าชายทัศไภย พระบิดาถูกประหารชีวิตเมื่อปีวอก พ.ศ. 2355 และเมื่อพระบาทสมเด็จพระจอมเกล้าเจ้าอยู่หัว ผนวชเป็นพระภิกษุ เมื่อปีวอก พ.ศ. 2367 ขณะนั้นหม่อมเจ้านพวงศ์และหม่อมเจ้าสุประดิษฐ์ มีพระชันษา 2 ปี และ 2 เดือน ตามลำดับ เจ้าจอมมารดาน้อยได้ไปอาศัยอยู่กับพระพงษ์นรินทร์ ผู้เป็นลุง โดยหม่อมเจ้าสุประดิษฐ์ อยู่ในพระอุปถัมภ์ของสมเด็จเจ้าฟ้าจุฑามณี (พระบาทสมเด็จพระปิ่นเกล้าเจ้าอยู่หัว) ที่พระราชวังเดิม
เจ้าจอมมารดาน้อยถึงแก่อนิจกรรมในรัชกาลที่ 4 โปรดเกล้าฯ ให้พระราชทานเพลิงศพที่สวนท้ายวังของกรมหมื่นวิษณุนาถนิภาธร หลังพิธีพระราชทานเพลิงศพ พระบาทสมเด็จพระจอมเกล้าเจ้าอยู่หัวโปรดให้กรมหมื่นวิษณุนาถนิภาธรทรงสร้างวัดขึ้นในบริเวณนั้น แต่สิ้นพระชนม์เสียก่อนในปีจอ พ.ศ. 2405 ก่อนที่วัดจะสร้างเสร็จ จึงโปรดให้กรมหมื่นมเหศวรศิววิลาสทรงสร้างวัดต่อ แต่ก็สิ้นพระชนม์อีกในปีเถาะ พ.ศ. 2410 พระบาทสมเด็จพระจอมเกล้าเจ้าอยู่หัวจึงทรงรับเป็นผู้สร้างวัดต่อมาจนสำเร็จ พระราชทานนามวัดว่า วัดตรีทศเทพวรวิหาร มีความหมายว่า "เทวดาสามองค์เป็นผู้สร้าง"
ภูมิศาสตร์มนุษย์

ภูมิศาสตร์มนุษย์ เป็นหนึ่งในสองสาขาหลักของภูมิศาสตร์ ภูมิศาสตร์มนุษย์คือการศึกษาความเข้าใจและการใช้งานผืนโลกของมนุษย์ และกระบวนการที่มีผลกระทบต่อสิ่งนั้น มันเกี่ยวโยงกับทั้งสังคมศาสตร์และมนุษยศาสตร์
ภูมิศาสตร์มนุษย์นั้นโดยทั่วไปแตกต่างอยากมากจากภูมิศาสตร์กายภาพ โดยมันเน้นมากกว่าในการศึกษาแบบแผนที่จับต้องไม่ได้หรือเป็นนามธรรมรอบ ๆ กิจกรรมของมนุษย์ และเปิดรับวิธีวิจัยเชิงคุณภาพมากกว่า ภูมิศาสตร์มนุษย์รวมเอาแง่มุมทางมนุษย์ การเมือง วัฒนธรรม สังคม และเศรษฐกิจของสังคมศาสตร์เอาไว้ ในขณะที่จุดเน้นหลักของภูมิศาสตร์มนุษย์จะไม่ใช่ภูมิทัศน์เชิงกายภาพของโลก แต่มันก็เป็นไปไม่ได้ที่จะคุยเรื่องภูมิศาสตร์มนุษย์ โดยไม่พูดถึงภูมิทัศน์ทางกายภาพที่กิจกรรมของมนุษย์ดำเนินอยู่ในนั้น และโดยไม่พูดถึงภูมิศาสตร์สิ่งแวดล้อมซึ่งเป็นตัวเชื่อมสำคัญระหว่างมนุษย์และโลก
ภูมิศาสตร์มนุษย์นั้นมีความหลากหลายทั้งในวิธีวิทยาและทฤษฎี ซึ่งรวมถึงวิธีในแบบสตรีนิยม มาร์กซิสม์ หลังโครงสร้างนิยม ฯลฯ
และใช้ทั้งระเบียบวิธีเชิงคุณภาพ (เช่น ชาติพันธุ์วรรณาและการสัมภาษณ์) และเชิงปริมาณ (เช่น การสำรวจทางสถิติ, การวิเคราะห์ทางสถิติ, และการสร้างตัวแบบ)
สาขาหลักของภูมิศาสตร์มนุษย์ ได้แก่ วัฒนธรรม, การพัฒนา, เศรษฐกิจ, สุขภาพ, ประวัติศาสตร์, การเมือง, ประชากร, การท่องเที่ยว, และเมือง
คณะเสนาธิปัตย์แห่งมอลตา

คณะเสนาธิปัตย์แห่งมอลตา หรือ รัฐอธิปไตยทหารออร์เดอร์ออฟมอลตา  ชื่อเต็มว่า คณะเสนาธิปัตย์บริบาลในนักบุญยอห์นแห่งเยรูซาเลม แห่งโรดส์ และแห่งมอลตา (ละติน: Supremus Militaris Ordo Hospitalarius Sancti Ioannis Hierosolymitani Rhodiensis et Melitensis) เป็นคณะนักบวชคาทอลิกฝ่ายฆราวาสซึ่งตามประเพณีแล้วมีลักษณะเป็นทหาร อัศวิน และขุนนาง ภราดาจากฝรั่งเศสนามว่าเฌราร์ผู้รับพรก่อตั้งขึ้นเป็นคณะอัศวินบริบาลราว ค.ศ. 1099 ณ กรุงเยรูซาเลม คณะนักบวชนี้จึงเป็นคณะอัศวินที่เก่าแก่ที่สุดในโลกที่ยังเหลืออยู่
ความรวม.
คณะเสนาธิปัตย์แห่งมอลตา คือคณะอัศวินนักบุญยอห์นซึ่งมีถิ่นกำเนิดจากปาเลสไตน์ในช่วงสงครามครูเสดในคริสต์ศตวรรษที่ 12 ที่เหลือรอดมาจนถึงปัจจุบันนี้ พวกเขาเคยมีอธิปไตยเหนือเกาะมอลตาและเกาะโรดส์ และในช่วงเวลาหนึ่งก็สูญเสียอำนาจอธิปไตยเหนือดินแดนดังกล่าว (เนื่องจากถูกฝรั่งเศสบุกยึด) แต่ความเป็นรัฐบาลยังคงอยู่ และได้รับการยอมรับตามกฎหมายระหว่างประเทศเป็นองคภาวะอธิปไตย (sovereign entity) คณะเสนาธิปัตย์แห่งมอลตามีความสัมพันธ์ทางการทูตกับประเทศ 110 ประเทศ และมีที่นั่งในสหประชาชาติและสหภาพยุโรปในฐานะผู้สังเกตการณ์ถาวร 
ปัจจุบัน คณะเสนาธิปัตย์แห่งมอลตาปฏิบัติภารกิจสาธารณกุศล เช่น เวชบริบาลภายในประเทศ 120 ประเทศทั่วโลก คณะมีอัศวินประจำการราว 13,500 คน, ผู้ปฏิบัติวิชาชีพแบบได้รับเงินตอบแทน 42,000 ราย, และอาสามัครผู้ไม่ได้รับเงินตอบแทน 80,000 รายทั่วโลก
การปกครอง.
ผู้นำสูงสุดของคณะถูกเรียกว่า "เจ้าชายและอัคราจารย์" (Prince and Grand Master) ซึ่งได้รับเลือกจากที่ประชุมคณะมนตรีแห่งรัฐจากสมาชิกซึ่งมีสมณศักดิ์เป็นพระคาร์ดินัล มีวาระดำรงตำแหน่งตลอดชีพ สาเหตุที่เรียกว่าเจ้าชายก็เนื่องจากว่าตำแหน่งนี้เคยมีสถานะเป็นเจ้าชายผู้คัดเลือกของจักรวรรดิโรมันอันศักดิ์สิทธิ์ ผู้นำคณะคนปัจจุบันคือ Giacomo dalla Torre del Tempio di Sanguinetto ได้รับเลือกเป็นอัคราจารย์คนที่ 80 เมื่อวันที่ 2 พฤษภาคม ค.ศ. 2018
กองบัญชาการใหญ่ของคณะตั้งอยู่ที่วังมอลตา (Palazzo Malta) กรุงโรม ประเทศอิตาลี ภายในอาคารกองบัญชาการใหญ่ได้รับสิทธิสภาพนอกอาณาเขตจากทางการอิตาลี กฎหมายอิตาลีมิอาจบังคับใช้ภายในอาคารดังกล่าว การปกครองของคณะอยู่ภายใต้ธรรมนูญกฎบัตรและประมวลกฎวินัยหมายของคณะ เขตการปกครองระดับนานาชาติแบ่งออกเป็น 6 มหาสำนัก (Grand Priory) ได้แก่ มหาสำนักโรม, มหาสำนักลอมบาร์ดีและเวนิส, มหาสำนักนาโปลีและซิซิลี, มหาสำนักโบฮีเมีย, มหาสำนักออสเตรีย และมหาสำนักอังกฤษ
คณะเสนาธิปัตย์ประกอบด้วยเขต 12 เขต, สาขาประจำชาติ 48 สาขา, และคณะทูต 133 คณะ
ประวัติศาสตร์.
คณะมอลตาเป็นหนึ่งในสี่นิกายของโรมันคาทอลิกที่เก่าแก่ที่สุด (อีกสามนิกายคือ Basilians, Angustinians และ Benedictines) มีลักษณะคล้ายกับองค์กรศาสนา เช่นเดียวกับคณะนักบวชอื่นอีก 4 สาขา คือ คณะอัศวินทิวทัน, คณะอัศวินเทมพลาร์, คณะนักบุญลาซารัส และคณะนักบุญทอมัส 
คณะมอลตาก่อตั้งเมื่อปี ค.ศ. 1099 โดยภราดาเฌราร์ ก่อตั้งสถานบริบาลขึ้นที่กรุงเยรูซาเลมเพื่อบริบาลคณะแสวงบุญที่เดินทางมาเยรูซาเลม และขยายสาขาออกไปตามเส้นทางการแสวงบุญ ต่อมาเมื่อเกิดสงครามครูเสด สมาชิกคณะนี้ต้องติดอาวุธป้องกันตนเองและทำหน้าที่ช่วยสู้รบไปในตัวด้วย จึงเกิดตำแหน่งอัศวินขึ้นในสมัยของผู้นำที่ชื่อ Fra Raymond du Puy ในค.ศ. 1126 ในที่สุดเมื่อฝ่ายมุสลิมมีชัยชนะเหนือคริสเตียนในเยรูซาเลมและดินแดนปาเลสไตน์ ในช่วงปี ค.ศ. 1187-1291 ทำให้ฝ่ายคริสเตียนต้องถอยไปตั้งมั่นอยู่ที่ไซปรัสประมาณ 140 ปี
ธงชาติปารากวัย

ธงชาติปารากวัย  เริ่มใช้เมื่อวันที่ 14 พฤษภาคม พ.ศ. 2385 ภายหลังได้ปรับแก้ไขแบบสัดส่วนธง พ.ศ. 2534 ลักษณะของธงนี้ที่ด้านหน้าและด้านหลังมีรายละเอียดที่แต่ต่างกันเช่นเดียวกันกับธงชาติมอลโดวา
ในแต่ละด้านของธงชาตินั้น เป็นพื้นรูปสี่เหลี่ยมผืนผ้า กว้าง 3 ส่วน ยาว 5 ส่วน ภายในแบ่งพื้นเป็นแถบสามสี แต่ละแถบมีสีแดง ขาว และน้ำเงิน ทุกแถบกว้างเท่ากัน กลางแถบสีขาวของทั้งสองด้านนั้นมีรูปตราสัญลักษณ์ โดยที่ธงด้านหน้านั้นเป็นภาพตราแผ่นดินของปารากวัย กล่าวคือ เป็นรูปดาวห้าแฉกสีเหลือง ล้อมด้วยช่อใบไม้สีเขียวภายในกรอบวงกลมสีแดง ตามแนวกรอบวงกลมนั้นมีอักษรภาษาสเปนว่า "REPUBLICA DEL PARAGUAY" ("สาธารณรัฐปารากวัย") พื้นตรานั้นเป็นตรากลมสีขาวขอบสีดำ ส่วนด้านหลังนั้นเป็นตราสิงโตสีเหลืองยืนคุ้มกันหมวกเฟรเจียงสีแดง ซึ่งเป็นสัญลักษณ์ของเสรีภาพ เบื้องบนมีแพรแถบโค้งสีแดงบรรจุข้อความคำขวัญประจำชาติว่า "Paz y Justicia" ("สันติภาพและความยุติธรรม") ตรานี้อยู่ในวงกลมพื้นขาวขอบดำเช่นกัน
ลักษณะของธงชาติดังกล่าวนี้พ้องกับธงชาติเนเธอร์แลนด์ในปัจจุบัน
เพลงธงชาติ.
¡Qué linda es mi bandera paraguaya!!
Bandera de mi patria tan querida,
bandera de mi cielo guaraní.
Emblema sacrosanto de mi vida,
sabremos defenderte hasta morir.
Enseña tricolor de mis amores,
en ti se representa mi heredad:
el rojo simboliza la justicia,
el blanco la paz y el azul la libertad.
Qué linda es mi bandera paraguaya
a su sombra generosa
sueño la felicidad.
En el escudo ostenta un gorro frigio,
dice “Paz y justicia”, y un gallardo león;
en el reverso, la palma y el olivo
la estrella de bonanza,
simbolizan mi nación.
Los Yegros, Doctor Francia y Caballero
velaron tu nacer en mayo aquel.
Iturbe, Molas, Troche y otros héroes
su esfuerzo ofrendaron a tus pies.
Los López contemplaron orgullosos 
surcar en el progreso tu flamear.
El Mariscal de acero dio su vida
defendiendo hasta la muerte 
nuestro amado Paraguay.
El temple de tus hijos, mi bandera, 
tornará de dicha plena 
a mi amado Paraguay.
คำปฏิญาณ.
¡Salud hermosa Bandera de mi Patria amada!
En este día venimos a depositar bajo tu sombra,
a fin de que ondees siempre bella y triunfante
a donde quieras que te lleve la fuerza del destino.
¡Compañeros!
¿Queréis que el rojo de nuestra Bandera,
sea siempre el símbolo de la gloria,
que evoque el deber de todo paraguayo,
de verter su sangre en defensa de la integridad e independencia de nuestra Patria?
¿Queréis que el blanco de nuestra Bandera,
sea siempre evocadora de paz y confraternidad,
en el horizonte de nuestra Patria?
¿Queréis que el azul de nuestra Bandera,
sea siempre evocadora de grandeza,
como el cielo de nuestra Patria?
¿Queréis, en fin, que esta tricolor bandera,
sea siempre evocadora de paz y de justicia, 
de prosperidad y bienestar?
Pues bien, juremos en este día memorable,
que la amaremos eternamente,
y la defenderemos con todo el fervor entusiasmo de nuestros corazones,
y con toda la energía de nuestros brazos.
อุปส์!... ไอดิดอิตอะเกน

อุปส์!... ไอดิดอิตอะเกน  เป็นอัลบั้มสตูดิโอลำดับที่ 2 ของบริตนีย์ สเปียส์ ศิลปินเพลงป๊อปหญิงชาวอเมริกัน ออกจำหน่ายเมื่อวันที่ 3 พฤษภาคม พ.ศ. 2543 โดยไจฟ์ เรคคอร์ดส หลังจากประสบความสำเร็จทางการค้าอย่างล้นหลามจากอัลบั้มแรกในสตูดิโอของเธออย่าง "...เบบีวันมอร์ไทม์" และเสร็จสิ้นทัวร์คอนเสิร์ตที่มากับอัลบั้มชื่อเดียวกัน สเปียส์ก็เริ่มบันทึกเสียงสำหรับอัลบั้มที่สองในสตูดิโอของเธอในเดือนกันยายน พ.ศ. 2542 ด้วยแรงกดดันที่จะต้องเลียนแบบความสำเร็จของ "...เบบีวันมอร์ไทม์" เธอจึงได้ร่วมงานกับโปรดิวเซอร์มากมาย รวมถึง Max Martin, Rami Yacoub, Per Magnusson, David Kreuger, Kristian Lundin, Jake Schulze, Darkchild และ Robert John "Mutt" Lange ในเพลง "อุปส์!... ไอดิดอิตอะเกน" ผลลัพธ์สุดท้ายเป็นเพลงแนวป็อป แดนซ์-ป็อป และทีนป็อปที่โดดเด่นในแนว "...เบบีวันมอร์ไทม์" แต่ผสมผสานฟังก์และริทึมแอนด์บลูส์ไว้ด้วย การผลิต คุณภาพของเสียง และการแสดงเสียงของสเปียส์นั้นได้รับคำชื่นชมจากนักวิจารณ์เมื่อออกอัลบั้ม
"อุปส์!... ไอดิดอิตอะเกน" ประสบความสำเร็จทางการค้าอย่างมหาศาลทั่วโลก โดยเปิดตัวที่อันดับหนึ่งในกว่า 20 ประเทศ ในสหรัฐอเมริกา อัลบั้มนี้เปิดตัวที่อันดับหนึ่งบน "บิลบอร์ด 200" ด้วยยอดขายสัปดาห์แรก 1.319 ล้านชุด ถือสถิติอัลบั้มศิลปินหญิงที่มียอดขายเร็วที่สุด และยอดขายสัปดาห์แรกสำหรับอัลบั้มหญิงสูงสุดในรอบ 15 ปี จนกระทั่งถูกแซงหน้าโดยอัลบั้ม "25" ของอะเดล (พ.ศ. 2558) ที่มียอดขายมากกว่า 3.38 ล้านชุดในสัปดาห์แรก นอกจากนี้ "อุปส์!... ไอดิดอิตอะเกน" ยังได้รับการเสนอชื่อเข้าชิงรางวัลแกรมมี สาขาอัลบั้มเพลงป็อปยอดเยี่ยม ในงานรางวัลแกรมมี ครั้งที่ 43 (พ.ศ. 2544) อีกด้วย และอัลบั้มนี้กลายเป็นอัลบั้มที่สองติดต่อกันของสเปียส์ที่ได้รับการรับรองระดับเพชรจากสมาคมผู้ประกอบกิจการเพลงของสหรัฐอเมริกา (RIAA) ทำให้สเปียส์กลายเป็นศิลปินที่อายุน้อยที่สุดที่มีอัลบั้มระดับเพชรหลายอัลบั้ม และด้วยยอดขายทั่วโลกมากกว่า 20 ล้านชุด จึงถือเป็นหนี่งในอัลบั้มที่มีอันดับอัลบั้มยอดขายสูงสุดตลอดกาล
"อุปส์!... ไอดิดอิตอะเกน" ได้ออกซิงเกิลมา 4 เพลง ซึ่งเพลงไตเติ้ลประสบความสำเร็จทางการค้าทั่วโลก โดยขึ้นถึงอันดับ 1 ใน 17 ประเทศ และขึ้นถึงอันดับที่ 9 บน "บิลบอร์ดฮอต 100" ของสหรัฐอเมริกา "Lucky" ขึ้นถึงอันดับสูงสุด 10 อันดับแรกใน 16 ประเทศ แต่ได้อันดับแค่อันดับที่ 23 บนชาร์ต "บิลบอร์ดฮอต 100" ของสหรัฐอเมริกาเท่านั้น "Stronger" ขึ้นถึงอันดับ 11 บนชาร์ต "บิลบอร์ดฮอต 100" ของสหรัฐอเมริกา และซิงเกิลสุดท้าย "Don't Let Me Be the Last to Know" ประสบความสำเร็จปานกลางทั่วทั้งยุโรป แต่ไม่ได้ติดอันดับชาร์ตในสหรัฐอเมริกา โดยเพื่อโปรโมตอัลบั้ม สเปียส์ได้แสดงในรายการโทรทัศน์และงานประกาศรางวัลหลายรายการ รวมทั้งการแสดงที่สร้างข้อถกเถียงในงานเอ็มทีวีวิดีโอมิวสิกอะวอดส์ เมื่อปี 2000 นอกจากนี้ยังเป็นพิธีกรและแสดงเป็นครั้งแรกในรายการ"แซเทอร์เดย์ไนต์ไลฟ์" อีกด้วย นอกจากนี้เธอยังได้ออกทัวร์คอนเสิร์ตครั้งที่สามของเธอ ซึ่งมีชื่อว่า "อุปส์!... ไอดิดอิตอะเกน" ทัวร์ (พ.ศ. 2543) ในวันที่ 16 พฤษภาคม พ.ศ. 2568 สเปียส์ได้เปิดตัวอัลบั้มฉบับครบรอบ 25 ปี
โซน ไฟต์เตอร์

โซน ไฟต์เตอร์ (; โรมาจิ: "Ryūsei Ningen Zōn") หนังแนว โทคุซัทสึ ไซไฟ/ซูเปอร์ฮีโร่ หรือชื่อไทยว่า ยอดมนุษย์ดาวตก ออกอากาศครั้งแรกในสถานีโทรทัศน์ประเทศญี่ปุ่น นิปปอน เทเรวิชั่น เริ่มออกเมื่อ 2 เมษายน ถึง 24 กันยายน พ.ศ. 2516
นาฬิกาน้ำ

นาฬิกาน้ำ  คำว่า clepsydra มีรากศัพท์มาจากคำว่า clep ซึ่งมีความหมายว่า ขโมย และคำว่า sydra ที่หมายถึง น้ำ) ชาวกรีกโบราณใช้หลักการทำงานโดยการใช้ภาชนะดินเผาบรรจุน้ำ และเมื่อถูกเจาะมาที่ก้น น้ำจะค่อย ๆ ไหลออกทีละเล็ก ทีละน้อย เหมือนกับการขโมยน้ำ โดยชาวกรีกกำหนดระยะเวลาที่น้ำไหลออกจากภาชนะจนหมดว่า 1 clepsydra แต่นาฬิกาน้ำจะต้องทำการเติมน้ำใหม่ทุกครั้งที่หมดเวลา 1 clepsydra และไม่สามารถใช้ในช่วงฤดูหนาวได้เนื่องจากน้ำจะแข็งตัว
ชาติ ชัยภูมิ

ชาติ ชัยภูมิ เป็นนักแสดงชายชาวไทยชาวจังหวัดชัยภูมิ มีอาชีพเป็นพนักงานขับรถของเทศบาลจังหวัดชัยภูมิ มีหน้าตา รูปร่างและท่าทางคล้ายคลึงกับมิตร ชัยบัญชามาก จนได้รับคัดเลือกให้มารับบทในภาพยนตร์ 2-3 เรื่องที่ มิตรถ่ายทำค้างไว้ก่อนจะเสียชีวิตเมื่อวันที่ 8 ตุลาคม พ.ศ. 2513
ประวัติ.
หลังจากมิตร ชัยบัญชา เสียชีวิตอย่างกะทันหัน ทำให้ภาพยนตร์ที่ถ่ายทำค้างอยู่ถึง 21 เรื่อง ประสบปัญหา ภาพยนตร์บางเรื่องใช้วิธีเปลี่ยนบท ภาพยนตร์หลายเรื่องที่ถ่ายทำไปไม่มาก ใช้วิธีตัดฉากที่มิตรแสดงออกไป และเปลี่ยนตัวพระเอกเป็น สมบัติ เมทะนี หรือ ไชยา สุริยัน แต่ภาพยนตร์ที่ประสบปัญหามากที่สุด คือเรื่อง "คนึงหา" ของอมรินทร์ฤทธิศิลป์ภาพยนตร์ อำนวยการสร้างโดย อมร ตาณพิเชษฐ์ ซึ่งถ่ายทำไปเกือบเสร็จ ขาดอีกเพียง 3 ฉาก และเรื่อง "จอมดาบพิชัยยุทธ" ซึ่งถ่ายทำที่ฮ่องกง และมีนักแสดงต่างชาติร่วมแสดง จึงใช้วิธีหานักแสดงที่หน้าตาคล้ายมิตรมาแสดงแทน
ผู้สร้าง นำโดยจิรวรรณ กัมปนาทแสนยากร ออกข่าวว่าจะหาคนที่หน้าตาเหมือนมิตรมาแสดงแทน และได้ตัวนักแสดงสมัครเล่นจากจังหวัดชัยภูมิมาแสดง ตั้งชื่อว่า ชาติ ชัยภูมิ เป็นที่ยอมรับว่าหน้าตาเหมือนมิตรมาก โดยเฉพาะเมื่อสวมแว่นตาดำ ทำให้คนทั่วไปเรียกเขาว่า มิตร ชัยภูมิ และเรื่องอัศวินดาบกายสิทธิ์ ฉายปี 2514 เวอร์ชั่นที่นางเอกจีนร่วมแสดงเป็นนางเอก มิตรถ่ายทำค้างไว้เกือบเสร็จชาติก็ได้มาแสดงแทนท้ายเรื่องเช่นกัน
ชาติ แสดงภาพยนตร์อยู่สามเรื่อง และได้มาโชว์ตัวในรอบปฐมทัศน์ ในงานพิธีเปิดโรงภาพยนตร์เมืองทอง ย่านประตูน้ำ เมื่อต้นปี พ.ศ. 2514 จนผู้ชมฮือฮากันทั้งโรง หลังจากนั้น ไม่มีผู้สร้างคนใดติดต่อให้มาแสดงภาพยนตร์อีก เขาจึงกลับไปทำงานประจำที่จังหวัดชัยภูมิตามเดิม
พระอินทร์อภัย

พระอินทร์อภัย (หรือ อินทรอไภย) มีชื่อตัวว่า ไพ มีฐานันดรศักดิ์เดิมว่า เจ้าฟ้าทัศไภย (หรือ ทัศไพ) เป็นพระราชโอรสในสมเด็จพระเจ้ากรุงธนบุรี เกิดแต่กรมบริจาภักดีศรีสุดารักษ์ หลังการผลัดแผ่นดินก็ถูกถอดจากฐานันดรศักดิ์ แต่ด้วยมีความสามารถด้านการแพทย์ จึงเข้ารับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นตำแหน่งเจ้าราชนิกูลที่ "พระอินทร์อภัย" และเป็นบิดาของเจ้าจอมมารดาน้อย ในรัชกาลที่ 4
พระอินทร์อภัยถูกประหารชีวิตเมื่อ พ.ศ. 2358 เพราะลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย
ประวัติ.
พระอินทร์อภัย มีฐานันดรศักดิ์เดิมว่า เจ้าฟ้าทัศไภย เป็นพระราชโอรสในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ หรือเจ้าหญิงฉิม ธิดาเจ้าพระยานครศรีธรรมราช (หนู) มีพี่น้องร่วมบิดามารดาสี่คน ได้แก่ เจ้าฟ้าทัศพงษ์ เจ้าฟ้านเรนทรราชกุมาร และเจ้าฟ้าปัญจปาปี
หลังการผลัดแผ่นดิน เจ้าฟ้าทัศพงศ์และเจ้าฟ้าทัศไภยมีความรู้ทางการแพทย์ ได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นเจ้าราชนิกุล ที่ "พระพงษ์นรินทร์" และ "พระอินทร์อภัย" ตามลำดับ มีตำแหน่งเข้าเฝ้าต่อจากเสนาบดี และสามารถเข้าออกในเขตพระราชฐานได้ เนื่องจากเป็นแพทย์
ด้วยความที่พระอินทร์อภัยเป็นแพทย์ในราชสำนักจึงสามารถเข้านอกออกในเขตพระราชฐานฝ่ายในได้โดยสะดวก พระอินทร์อภัยลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย ได้แก่ เจ้าจอมอ่อน เจ้าจอมอิ่ม เจ้าจอมไม้เทด ทนายเรือกนายหนึ่ง และโขลนคนหนึ่ง เมื่อความทราบถึงพระเนตรพระกรรณ ทรงโปรดเกล้าฯ ให้พระเจ้าลูกยาเธอ กรมหมื่นเจษฎาบดินทร์ทำการไต่สวนจนได้ความเป็นสัตย์ ทรงโปรดเกล้าให้ประหารชีวิตพระอินทร์อภัยและเจ้าจอมเมื่อปีวอก พ.ศ. 2358
ทายาท.
พระอินทร์อภัยมีบุตร-ธิดา ดังนี้
พระพงษ์นรินทร์

พระพงษ์นรินทร์ (พ.ศ. 2315 - ไม่ปรากฎ) มีนามเดิมว่า เจ้าฟ้าทัศพงศ์ เป็นพระราชโอรสพระองค์ที่ 4 ในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ (เจ้าหญิงฉิม) พระธิดาของเจ้าพระยานครศรีธรรมราช (หนู) มีพี่น้องร่วมมารดา คือ
เจ้าฟ้าชายทัศพงศ์และเจ้าฟ้าชายทัศไภย มีความรู้ทางการแพทย์และได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นหม่อมราชนิกูล ที่ พระพงษ์นรินทร์ และ พระอินทร์อภัย ตามลำดับ มีตำแหน่งเข้าเฝ้าต่อจากเสนาบดีและสามารถเข้าออกในเขตพระราชฐานได้เนื่องจากเป็นแพทย์
พระญาติ.
พระพงษ์นรินทร์สมรสกับคุณหญิงจับ ซึ่งเป็นธิดาของพระยาสมุทรสงคราม (ศร ณ บางช้าง) กับเจ้าคุณพระราชพันธุ์ (แก้ว) พระน้องนางพระองค์เล็กในสมเด็จพระอมรินทราบรมราชินี เป็นต้นราชสกุล "พงษ์สิน" มีโอรสธิดาหลายคน ที่รับราชการใกล้ชิดราชสำนัก เช่น 
คุณหญิงเสงี่ยมเคยเป็นพระพี่เลี้ยงของพระบาทสมเด็จพระจุลจอมเกล้าเจ้าอยู่หัวเมื่อครั้งยังทรงพระเยาว์ นอกจากนี้ยังทำราชการฝ่ายในในพระบรมมหาราชวังมีตำแหน่งเป็นปลัดของเจ้าคุณตำหนักเดิม (นุ่ม บุนนาค) ธิดาของสมเด็จเจ้าพระยาบรมมหาพิไชยญาติ (ทัต บุนนาค) จึงเรียกกันว่าคุณปลัดเสงี่ยม
ซาคุทรี

AMX-011 ซาคุทรี หรือ แซ็คทรี  เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า ออกแบบโดย โอดะ มาสะฮิโระ ชื่อซาคุทรียังเป็นชื่อเล่นของเกลกุ๊กรุ่นทดลองที่ปรากฏในดีไซน์ต้นฉบับชุด "โมบิลสูทคอลเลคชันของคุนิโอะ โอคาวาระ" แต่ไม่มีความเกี่ยวข้องกันนอกจากเป็นโมบิลสูทที่พัฒนาต่อมาจากซาคุทูว์
เนื้อเรื่อง.
ซาคุทรีเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยพัฒนาต่อมาจากซาคุทูว์ซึ่งเป็นโมบิลสูทของอาณาจักรซีอ้อนในอดีตและไฮแซ็คของสหพันธ์โลก ซาคุทรีมีลักษณะเด่นที่ใช้โครงสร้างซึ่งสามารถถอดเปลี่ยนชิ้นส่วนต่างๆและปรับแต่งให้เข้ากับสถานการณ์ต่างๆได้ง่าย อาวุธมาตรฐานของซาคุทรีประกอบด้วยบีมแคนน่อนแฝดที่เกราะเอวด้านหน้าซึ่งสามารถถอดส่วนลำกล้องออกมาใช้เป็นบีมเซเบอร์ได้กับปืนอนุภาคซึ่งอยู่ที่ปาก และใช้บีมไรเฟิลแบบเดียวกับของ AMX-104 อาร์จาจา เป็นอาวุธมือถือ
แม้จะเป็นโมบิลสูทที่สามารถใช้งานได้ในหลายสถานการณ์ แต่ก็เทียบกับโมบิลสูทรุ่นต้นแบบอีกรุ่นของนีโอซีอ้อนคือ AMX-014 โดเวนวูล์ฟซึ่งติดตั้งอาวุธที่ทรงอานุภาพไว้เป็นจำนวนมากไม่ได้ ซาคุทรีจึงได้รับการผลิตเป็นจำนวนจำกัดเท่านั้น
ซาคุทรีรุ่นปรับปรุง.
ซาคุทรีรุ่นปรับปรุงเป็นซาคุทรีประจำตัวของมัชชิม่า เซโลซึ่งติดตั้งอุปกรณ์ต่างๆเข้าไป โดยส่วนหัวเปลี่ยนจากแบบติดปืนอนุภาคเป็นแบบที่ติดปืนวัลแคน 30 มม. เกราะไหล่ด้านซ้ายสามารถปล่อยทุ่นระเบิดไฮด์บอมบ์ได้ แบ็คแพ็คด้านหลังมีกำลังมากกว่าเดิมและติดตั้งถังเชื้อเพลิงเสริม ทั้งยังติดตั้งเครื่องยนต์ที่มีกำลังมากขึ้นและใช้บีมไรเฟิลที่มีอานุภาพมากกว่าเดิม เกราะเอวด้านหลังมีขนาดใหญ่ขึ้นเพื่อให้ป้องกันส่วนขาทั้งสองข้างได้
มัชชิม่าได้ใช้ซาคุทรีรุ่นปรับปรุงในการต่อสู้กับกองกำลังของเกรมี่ โตโต้ซึ่งพยายามยึดอำนาจจากฮามาน คานและถูกทำลายในการต่อสู้กับหน่วยสเปซวูล์ฟซึ่งนำโดยราคัน ดาคารัน
ซาคุทรีรุ่นปรับปรุงได้รับการออกแบบโดยมิกะ อาคิทากะ
ซาคุทรีรุ่นหลัง.
รุ่นปรับปรุงของซาคุทรีซึ่งใช้งานหลังสงครามนีโอซีอ้อนครั้งที่หนึ่ง ซาคุทรีรุ่นหลังได้รับการปรับปรุงสมรรถนะและปรับแต่งรูปแบบให้เป็นโมบิลสูทแบบมาตรฐานโดยใช้อาวุธมือถือเป็นปืนกลและบาซูก้า ซึ่งรูปแบบของซาคุทรีรุ่นหลังนี้ต่อมาได้ใช้เป็นต้นแบบของกิร่าโดก้าซึ่งเป็นโมบิลสูทหลักของนีโอซีอ้อนในช่วงสงครามนีโอซีอ้อนครั้งที่สอง ซาคุทรีรุ่นหลังจำนวนหนึ่งได้ถูกมอบให้กลุ่มกองโจร "คาลาด" ใช้งานเพื่อก่อความวุ่นวายและดึงความสนใจของสหพันธ์ในขณะที่ชาร์ อัสนาเบิลกำลังเตรียมการเคลื่อนไหวของนีโอซีอ้อน
ซาคุทรีรุ่นหลังปรากฏตัวในมังงะ "อันเดอร์เดอะกันดั้ม ดับเบิลเฟค" ออกแบบโดยยูจิ อุชิดะ
ภาษาโส้

ภาษาโส้ ภาษาไทโส้ ภาษากะโซ่ ภาษามังกอง หรือ ภาษาโทรฺ (โส้:) เป็นภาษาหนึ่งในตระกูลภาษาออสโตรเอเชียติก กลุ่มมอญ-เขมร สาขามอญ-เขมรตะวันออก สาขาย่อยกะตู ใกล้เคียงกับภาษาบรู ชื่อภาษาโส้ใช้ในประเทศไทยเท่านั้น ในประเทศลาวใช้ชื่อภาษามังกอง
ภาษาโส้มีผู้พูดประมาณ 160,000 คน โดยอยู่ในลาว 102,000 คน (พ.ศ. 2536) ในไทย 58,000 คน (พ.ศ. 2544) ในลาวมีผู้พูดส่วนใหญ่อยู่ในแขวงคำม่วนและแขวงสุวรรณเขต มีผู้รู้หนังสือภาษาแม่น้อยกว่าร้อยละ 1 อัตราการรู้หนังสือภาษาที่สองราวร้อยละ 15–25 ในไทยมีผู้พูดส่วนใหญ่อยู่ในจังหวัดนครพนม จังหวัดสกลนคร และจังหวัดมุกดาหาร มีทั้งหมด 53 หมู่บ้านในภาคตะวันออกเฉียงเหนือ อพยพมาจากลาว นับถือศาสนาพุทธ ศาสนาคริสต์ หรือความเชื่อดั้งเดิม มีผู้รู้หนังสือภาษาแม่น้อยกว่าร้อยละ 1 อัตราการรู้หนังสือภาษาที่สองราวร้อยละ 25–50 ในปัจจุบันเริ่มรับวัฒนธรรมและปรับตัวเข้ากับคนไทยมากขึ้น
สัทวิทยา.
สระ.
สระประสม.
หน่วยเสียงสระประสมภาษาโส้ถิ่นกุสุมาลย์มี 5 หน่วยเสียง ได้แก่ , , , และ 
ลักษณะน้ำเสียง.
ภาษาโส้ถิ่นกุสุมาลย์มีลักษณะน้ำเสียง 2 ลักษณะ ได้แก่ ลักษณะน้ำเสียงปกติและลักษณะน้ำเสียงทุ้มต่ำ
ระบบการเขียน.
ตัวเขียนภาษาโส้อักษรไทยตามที่คณะกรรมการจัดทำระบบเขียนภาษาท้องถิ่นของกลุ่มชาติพันธุ์ด้วยอักษรไทย สำนักงานราชบัณฑิตยสภา ได้กำหนดไว้ มีดังนี้
ท้าววสวัตตี

ตามคติศาสนาพุทธ ท้าวปรนิมมิตวสวัตตี หรือ ท้าววสวัตตี เป็นเทพบุตรผู้เป็นใหญ่ในสวรรค์ชั้นปรนิมมิตวสวัตดี เป็นมาร จึงถูกพระพุทธเจ้าตรัสเรียกว่า มารผู้มีบาป เพราะชอบมาผจญผู้ที่จะทำความดีต่าง ๆ
ประวัติ.
หลังจากสมเด็จพระโคตมพุทธเจ้าพระองค์ปัจจุบัน กำลังทรงค้นพบอริยสัจ 4 และทรงกำลังจะก้าวล่วงจากอุปจารสมาธิไปถึงอัปปนาสมาธิ (ฌาน 1) มารมีความเห็นว่าพระพุทธเจ้ามาเผยแผ่พระพุทธศาสนา จะทำให้คนสำเร็จมรรคผลเข้าสู่พระนิพพานกันหมด ไม่เหลือวิญญาณไปขึ้นสวรรค์ จึงต้องยกทัพมากำราบ แต่ถูกน้ำจากมวยผมของพระแม่ธรณีพัดไป จนในที่สุดมารก็ยอมแพ้
มารเคยรบกวนงานฉลองพระธาตุของพระเจ้าอโศกมหาราช แต่ถูกพระอุปคุตเถระสร้างความอับอายโดยการจับมัดไว้ที่เขาพระสุเมรุ ภายหลังปรารถนาพุทธภูมิ และยอมเป็นศิษย์ของพระอุปคุต
อนาคตวงศ์ระบุว่าพระกัสสปพุทธเจ้าทรงพยากรณ์ว่าในอนาคตท้าววสวัตตีจะได้ตรัสรู้เป็นพระธรรมสามีสัมพุทธเจ้า